15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 39 της 16/22 Ιαν. 1981 (ΦΕΚ Α΄ 19) Περί αναδιοργανώσεως κλάδων και θέσεων προσωπικού του Ιδρύματος Κρατικών Υποτροφιών. Έχοντες υπ’ όψει : 1)Τας διατάξεις : α)Του άρθρ. 10 (παρ. 4 και 5) του Νόμ. 741/1977 «περί συστάσεως Διαπανεπιστημιακού Κέντρου Αναγνωρίσεως Τίτλων Σπουδών της Αλλοδαπής και ρυθμίσεως θεμάτων τινών αφορώντων εις τα Ανώτατα Εκπαιδευτικά Ιδρύματα (ΦΕΚ 314 Α΄)». β)Των άρθρ. 20,51 και 64 του Π.Δ. 611/1977 «περί κωδικοποιήσεως εις ενιαίον κείμενον, υπό τίτλον «Υπαλληλικός Κώδιξ» των ισχυουσών διατάξεων των αναφερομένων εις την κατάστασιν των δημοσίων διοικητικών υπαλλήλων και υπαλλήλων Ν.Π.Δ.Δ.» (ΦΕΚ 198-Α΄). 2.Την γνώμην του Δ.Σ. του ΙΚΥ (συνεδρία 243/19-4-1980) και 3.Την υπ’ αριθ. 1259/1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρ.1.-1.Αι υπό των διατάξεων της υπ’ αριθ. 159427 π.ε./7-2-1959 (ΦΕΚ 71 τ.Β΄) διαρθρωτικής αποφάσεως προβλεπόμεναι θέσεις του Κλάδου ΑΤ2 Οικονομικού του Ιδρύματος Κρατικών Υποτροφιών μετατρέπονται ως ακολούθως: Η μία θέσις επί βαθμοίς 4ω-3ω εις θέσιν επί βαθμοίς 3ω-2ω. Η μία θέσις επί βαθμοίς 6ω ή 5ω εις θέσιν επί βαθμοίς 5ω-4ω. Αι 2 θέσεις επί βαθμοίς 8ω ή 7ω εις θέσεις επί βαθμοίς 8ω-6ω. 2.Οι Κλάδοι ΑΤ1 Διοικητικός και ΑΤ2 Οικονομικός του Ιδρύματος Κρατικών Υποτροφιών ενοποιούνται εις τον δια του παρόντος συνιστώμενον Κλάδον ΑΤ1 Διοικητικόν – Λογιστικόν. 3.Ο Κλάδος ΜΕ1 Γραφέων του αυτού Ιδρύματος μετονομάζεται εις Κλάδον ΜΕ1 Διοικητικόν – Λογιστικόν. Άρθρ.2.-1.Ο Κλάδος ΑΤ1 Διοικητικός – Λογιστικός περιλαμβάνει, εν συνόλω 16 θέσεις διακρινομένας κατά βαθμούς ως ακολούθως: Μία θέσις επί βαθμώ 1ω. 3 θέσεις επί βαθμοίς 3ω-2ω. 3 θέσεις επί βαθμοίς 5ω-4ω. 9 θέσεις επί βαθμοίς 8ω-6ω. 2.Προσόν διορισμού εις τον εισαγωγικόν βαθμόν 8ου του Κλάδου ΑΤ1 και περαιτέρω προαγωγής μέχρι και του 1ου βαθμού ορίζεται: Πτυχίον οιουδήποτε Τμήματος Νομικής ή Φιλοσοφικής Σχολής Πανεπιστημίου της ημεδαπής ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή Ανωτάτης  Βιομηχανικής Σχολής ή ισότιμον τοιούτον Σχολής της αλλοδαπής και γνώσεις μιας των γλωσσών Αγγλικής ή Γαλλικής ή Γερμανικής ή Ιταλικής. Άρθρ.3.-1.Ο Κλάδος ΜΕ1 Διοικητικός – Λογιστικός περιλαμβάνει εν συνόλω 10 θέσεις, προβλεπομένας υπό της αριθ. 117.033 π.ε/1977 Υπουργικής αποφάσεως, εκ των οποίων 4 θέσεις δακτυλογράφων, διακρινομένας κατά βαθμούς ως εξής: 2 θέσεις επί βαθμοίς 5ω-4ω. 8 θέσεις επί βαθμοίς 10ω-6ω. 2.Προσόν διορισμού εις τον εισαγωγικόν βαθμόν 10ον ορίζεται απολυτήριον Λυκείου ή εξαταξίου Γυμνασίου ή άλλου ισοτίμου Σχολείου, ειδικώς δε προκειμένου περί των δακτυλογράφων και αρτία γνώσις γραφομηχανής, προσηκόντως αποδεικνυομένη. Κατάταξις Υπηρετούντος Προσωπικού Άρθρ.4.-Οι κατά την δημοσίευσιν του παρόντος μόνιμοι υπάλληλοι του Ιδρύματος Κρατικών Υποτροφιών κατατάσσονται με τον ον κέκτηνται βαθμόν, εις τους υπό του παρόντος προβλεπομένους Κλάδους, ως ακολούθως : α)Εις τον Κλάδον ΑΤ1 Διοικητικόν – Λογιστικόν οι υπάλληλοι των άχρι τούδε Κλάδων ΑΤ1 Διοικητικού και ΑΤ2 Οικονομικού. β)Εις τον Κλάδον ΜΕ1 Διοικητικόν – Λογιστικόν οι υπάλληλοι του άχρι τούδε Κλάδου ΜΕ1 Γραφέων. 